་ལས་མ་གཏོགས་པའི། །ཆོས་གཞན་ཡོད་པ་མ་ཡིན་ཞིང་། །ཆོས་དབྱིངས་ཁོ་ན་
དམ་པའི་དོན། །ཡིན་པ་བྱམས་ཆོས་སྤྱི་ཡི་ལུགས། །རྒྱན་འདིར་གཟུང་འཛིན་གཉིས་བཀག་
པའི། །ཡེ་ཤེས་ཁོ་ན་བསྒོམ་བྱ་དང༌། །སྒོམ་བྱེད་སྦྱོར་བའི་ངོ་བོ་དང༌། །སྒྲིབ་ཀུན་སེལ་བའི་
གཉེན་པོར་ནི། །རྣམ་དག་སྒོམ་ལམ་འཆད་གཞུང་དུ། འཇལ་དང་གཞལ་བྱ་མཉམ་ཉིད་དང་། །
བར་ཆད་མེད་རྩེ་འཆད་གཞུང་དུ། །གཟུང་འཛིན་གཉིས་བྲལ་ཉིད་བཤད་དང༌། །ཐེག་ཆེན་སྦྱོར་
བའི་ངོས་འཛིན་དུ། །མི་གནས་སྦྱོར་དང་མི་སྦྱོར་བའི། །སྦྱོར་བ་ཟུང་དུ་འཇུག་པ་ལས། །
གཞན་པའི་རྣལ་འབྱོར་བཤད་པ་མེད། །གཟུང་འཛིན་གཉིས་པོ་ཁེགས་པ་ན། །མ་ཁེགས་མཚན་
འཛིན་རྟོག་པ་ཡི། །ས་བོན་བག་ལ་ཉལ་བཅས་པ། །ཅི་ཡང་ཡོད་པ་མ་ཡིན་ཏེ། །འཛིན་པ་ས་
བོན་དང་བཅས་པ། །བཀག་པས་ཤེས་སྒྲིབ་ཀུན་ཁེགས་ཕྱིར། །སློབ་དཔོན་ཟླ་བ་གྲགས་པས་
ཀྱང༌། །གཟུང་འཛིན་གཉིས་སྣང་བག་ཆགས་ལས། །ཕྲ་བའི་ཤེས་སྒྲིབ་མེད་པར་ནི། །འཇུག་
248

མངོན་པར་རྟོགས་པའི་རྒྱན་འགྲེལ་པ་དོན་གསལ་བ་དང་བཅས་པའི་རྣམ་པར་བཤད་པ་ཤིང་རྟའི་སྲོལ་གཉིས་གཅིག་ཏུ་བསྡུས་པའི་ལམ་པོ་ཆེ།
པའི་རང་འགྲེལ་ཉིད་དུ་གསུངས། །ཁྱད་པར་རྒྱལ་སྲས་སེང་གེ་བཟང་། །མཐའ་བྲལ་གཏན་ལ་
འབེབས་པའི་ཚེ། །བྱམས་པའི་གཞུང་དང་ཀླུ་སྒྲུབ་གཞུང་། །གཉིས་ཀ་བསྡུས་ནས་འཆད་པ་ནི། །
རྣལ་འབྱོར་ས་བཞིའི་སྐབས་ན་གསལ། །དེས་བྱས་བྱས་པ་མིན་མཐོང་ཞེས། །གསུང་བ་དོན་
དམ་བདེན་མེད་དུ། །སྒྲུབ་བྱེད་མ་གསུངས་པ་ལ་དགོངས། །དེ་མ་གསུངས་ཀྱང་དེར་འཛིན་
པའི། །འཛིན་པ་མཐའ་དག་རང་སྟོང་དུ། །གྲུབ་པ་ཉིད་ཀྱིས་ཁེགས་པའི་ཕྱིར། །སྒྲིབ་ཀུན་སེལ་
བའི་གཉེན་པོ་ནི། །མ་ཚང་མེད་པ་བྱམས་པའི་གཞུང་། །ཞེས་སྦྱར་བ་ཡིན་ནོ།། །།
༈ གསུམ་པ་བཤད་པ་མཐར་ཕྱིན་པའི་བྱ་བ་ལ་ལྔ་སྟེ། ཡུམ་གསུམ་པོ་བརྗོད་བྱ་གཅིག་
ཏུ་བསྟན་པ། འགྲེལ་པ་འདི་ཇི་ལྟར་བརྩམས་པའི་ཚུལ། དེ་ལྟར་བརྩམས་པའི་དགེ་བ་བྱང་ཆུབ་
ཏུ་བསྔོ་བ། ནོངས་པའི་དོན་ལ་བཟོད་པར་གསོལ་བ། ཡུམ་དོན་རྟོགས་པའི་དུས་བརྗོད་ནས་
དགའ་བ་བསྒོམ་པའོ། །
དང་པོ་ནི། བསྟན་བཅོས་འདིར་ཡུམ་གྱི་མདོའི་བསྡུས་དོན་གསུམ་བཤད་པ་དེ་ཡུམ་རྒྱས་
འབྲིང་བསྡུས་གསུམ་དང་སོ་སོར་སྦྱོར་དགོས་པ་ཡིན་ནམ་ཞེ་ན། མཁས་པ་ཤེས་རབ་ཅན་རྣམས་
ཀྱིས་ཡུམ་གསུམ་པོ་ཀུན་ལའང་རེ་རེ་ཞིང་སྦས་དོན་མངོན་རྟོགས་ཀྱི་དོན་བསྡུས་པ་ནི་བཤད་ཟིན་
པ་གསུམ་པོ་དེ་ཙམ་དུ་ཤེས་པར་བྱ་སྟེ། དེ་ལྟ་མ་ཡིན་པར་སྦས་དོན་མངོན་རྟོགས་དང་དངོས་
བསྟན་སྟོང་ཉིད་ཀྱི་དོན་ལ་རྒྱས་བསྡུས་ཀྱི་ཁྱད་པར་ཡོད་ན། བསྟན་བཅོས་འདིའམ་མདོ་བརྒྱད་
སྟོང་པས་ཡུམ་རྒྱས་བསྡུས་ཐམས་ཅད་ཀྱི་དངོས་སྦས་ཀྱི་རིམ་པ་མ་ལུས་པ་ལེགས་པར་བསྡུས་པ་
མ་ཡིན་པར་ཐལ་བས་སོ། །འོ་ན་མདོ་ལ་རྒྱས་བསྡུས་འབྱུང་བ་ཅི་ཞེ་ན། ཡུམ་གསུམ་པོ་དེ་ལ་
ཚིག་བསྡུས་པ་ལ་སོགས་པའི་རབ་ཏུ་དབྱེ་བས་ཁྱད་པར་ཡོད་པ་ཁོ་ནར་ཟད་དེ། ལ་ལ་ཞེས་པ་
བརྒྱད་སྟོང་པ་ལས་དངོས་སྦས་ཀྱི་དོན་ཙམ་ཞིག་ཚང་བ་དང་། གཞན་བར་མ་ལས་ཚིག་ཀྱང་ཚང་
བ་དང༌། གཞན་རྒྱས་པ་ལས་དོན་དེ་དག་སྟོན་བྱེད་ཀྱི་ཚིག་རེ་རེ་ཡང་མིང་གི་རྣམ་གྲངས་དུ་མའི་
སྒོ་ནས་བསྟན་པས་སོ། །
གཉིས་པ་ནི་བྱས་སོ་ཞེས་པ་བཤད་པའི་གཞི། ལས་སུ་བྱ་བ་གང་ན། རྒྱན་གྱི་ཚིག་
ལེའུར་བྱས་པའི་འགྲེལ་པ་དོན་གསལ་བ་འདི་ནིའོ། །བྱེད་པ་པོ་གང་གིས་ན་སེང་གེ་བཟང་པོས་
249

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
སོ། །དུས་ནམ་གྱི་ཚེ་ན་སློབ་དཔོན་རང་གི་མཁན་པོ་ཡང་དག་རྣམ་སྣང་མཛད་དང་། བླ་མ་
བཟང་པོ་རྗེ་བཙུན་མ་ཕམ་པ་ལ་ཕྱག་འཚལ་ནས་སྣང་བ་ཐོབ་པ་དེའི་ཚེ་ནའོ། །ཚུལ་ཇི་ལྟར་ན།
འཕགས་པ་རྣམ་པར་གྲོལ་སྡེ་ཡི་མཐུ་ཡིས་མདོ་དང༌། རྒྱན་གྱི་དངོས་སྦས་གྱི་དོན་དབུ་མར་གནས་
པ་དེ་མཐོང་བའི་སྒོ་ནས་སོ། །གལ་ཏེ་འགྲེལ་པ་འདིའི་དགོངས་པ་བསྟན་བཅོས་འདི་ཡུམ་གསུམ་
ཆར་གྱི་རྒྱན་དུ་རྟོགས་པ་དེ་ཡིན་ན་མདོ་དང༌། རྒྱན་ཚིག་རེ་རེ་ནས་སྦྱོར་བ་རིགས་སོ། །ཞེ་ན།
མདོའི་ཚིག་དང་བསྟན་བཅོས་ཀྱི་ངག་སོགས་རེ་རེ་ནས་སྦྱོར་བར་མ་བྱས་ཀྱང་མི་རྟོགས་པའི་སྐྱོན་
མེད་དེ། དེ་ལྟར་སྦྱོར་བ་གོ་སླ་བའི་ཕྱིར། གོ་སླ་ན་འཕགས་པས་ཡུམ་གསུམ་ཆར་གྱི་རྒྱན་དུ་མི་
རྟོགས་པ་ཅི་ཞེ་ན། ཇི་སྐད་དུ། སྟོང་ཕྲག་ཉི་ཤུ་ལྔ་པའི་མན་ངག་གི་བསྟན་བཅོས་ཞེས་ཟུར་
གཏོད་པས་སོ། །དེ་ལྟར་མཛད་པ་ཡང་རྒྱས་བསྡུས་གཉིས་ན་རྒྱན་དང་སྦྱོར་རྒྱུ་མེད་པ་མང་ལ།
ཡུམ་བར་མ་ལ་དེ་ལྟ་བུའི་སྐྱོན་མེད་པར་དགོངས་སོ། །
གསུམ་པ་ནི། ཐོབ་པར་ཤོག་ཅེས་པ་བཤད་པའི་གཞི། ཅི་ཞིག་ན་བདེ་བར་གཤེགས་པ་
ཤེས་རབ་སྟེ་ཆོས་ཀྱི་སྐུའོ། །སུ་ཞིག་གིས་ན་རྩོམ་པ་པོ་བདག་དང་སྐྱེ་བོ་ཐམས་ཅད་ནིའོ། །འདི་
ནི་སྨོན་ལམ་ཡིན་ལ། ཐམས་ཅད་ཀྱི་ཆེད་དུ་ནི་ཞེས་སྦྱར་ན་བསྔོ་བའོ། །རྒྱུ་གང་ལས་ཤེ་ན།
འགྲེལ་པ་དེ་སྡེབས་པ་ལས་བྱུང་བའི་དགེ་བ་རྩོམ་པ་པོ་བདག་གིས་གང་ཐོབ་པ་དེ་ཡིས་སོ། །
བཞི་པ་ནི། མདོ་དང་རྒྱན་གྱི་དོན་མངོན་སུམ་དུ་རྟོགས་ནས་འགྲེལ་པ་འདི་བརྩམས་པ་
ཡིན་ནམ་ཞེ་ན། བདག་ཉིད་ཆེན་པོ་འཕགས་པ་བྱམས་པའི་བློའི་སྤྱོད་ཡུལ་དུ་གྱུར་པའི་བསྟན་
བཅོས་ཀྱི་དོན་སྟོང་པ་ཉིད་དང་མངོན་པར་རྟོགས་པ་བརྒྱད་དོན་བདུན་ཅུ་དང་བཅས་པ་ནི་གང་
ཞིག་ཡིན་ཞེས་འདྲི་ན། དོན་གསལ་རྩོམ་པ་པོ་བདག་གི་མངོན་སུམ་གྱི་སྤྱོད་ཡུལ་ནི་མ་ཡིན་ཏེ།
དེ་དང་དེ་དག་མངོན་སུམ་དུ་རྟོགས་པའི་ཤེས་རབ་མི་གསལ་བས་བསྟན་བཅོས་འདིའི་དོན་ཀུན་
མངོན་སུམ་ལས་ཕྱི་རོལ་དུ་གྱུར་པ་བདག་གི་མངོན་སུམ་གྱི་སྤྱོད་ཡུལ་གང་ན་ཞིག་ཡིན་ཏེ་མ་ཡིན་
པའི་ཕྱིར་རོ། །མ་ཡིན་པ་འོན་ཀྱང་དོན་གསལ་རྩོམ་པ་པོ་བདག་གིས་འབད་ནས་བགྱིས་པའི་
འགྲེལ་པ་འདིའི་ནོངས་པ་གང་ཡོད་པ་ལ་སྐྱེ་བོ་མཁས་པ་སྟོང་པ་ཉིད་དང་། མངོན་རྟོགས་ཀྱི་རིམ་
པ་མངོན་སུམ་དུ་གཟིགས་པ་རྣམས་ཀྱིས་བཟོད་པར་མཛད་དགོས་ཏེ། རང་གི་རྟོགས་པ་འཕེལ་
250

མངོན་པར་རྟོགས་པའི་རྒྱན་འགྲེལ་པ་དོན་གསལ་བ་དང་བཅས་པའི་རྣམ་པར་བཤད་པ་ཤིང་རྟའི་སྲོལ་གཉིས་གཅིག་ཏུ་བསྡུས་པའི་ལམ་པོ་ཆེ།
བ་དང་། གཞན་མདོ་དང་རྒྱན་ལ་འཇུག་པའི་དོན་གྱི་ངོར་དད་པ་དང་བརྩོན་འགྲུས་དྲག་པོས་
བྱས་པའི་ཕྱིར།
ལྔ་པ་ནི། ཡུམ་དོན་མངོན་སུམ་དུ་མ་མཐོང་ན་འགྲེལ་པ་རྩོམ་པར་མི་རིགས་ཤིང་། སླར་
འབད་ནས་སློབ་པར་རིགས་སོ་ཞེ་ན། ཡུམ་གྱི་ཚིག་དོན་ལ་སླར་ཡང་བསླབ་པར་བྱ་བའི་དུས་མ་
ཡིན་ཏེ། མདོ་དང་རྒྱན་གྱི་གཞུང་ལུགས་མང་པོ་ན་འདོན་པ་སྣ་ཚོགས་པ་སྟེ་མི་མཐུན་པ་དག་
གིས་དུབ་པར་གྱུར་པའི་རྩོམ་པ་པོ་བདག་གིས་ཐེ་ཚོམ་མེད་པའི་ཞུས་དག་རྙེད་པ་ན་ངལ་བསོ་བའི་
གནས་སུ་གྱུར་པའི་ཕྱིར། འགྲེལ་པ་རྩོམ་པར་ཡང་རིགས་ཏེ། རབ་ཏུ་ངོ་མཚར་བའི་དོན་གྱིས་ན་
ཀྱེ་མ་ཤེས་རབ་ཀྱི་ཕ་རོལ་དུ་ཕྱིན་པ་རྒྱས་འབྲིང་བསྡུས་པ་དེ་དག་གི་ལུགས་མངོན་པར་རྟོགས་
པའི་རྒྱན་གྱིས་ཇི་ལྟར་བཤད་པ་བཞིན། འདི་སྔོན་གྱི་དུས་ཡུན་རིང་མོ་ཞིག་ནས་ཐོས་བསམ་གྱི་
ཤེས་རབ་སྦྱངས་པ་མཐར་ཕྱིན་པའི་སྟོབས་ཀྱིས་མཐོང་བ་ཡིན་པའི་ཕྱིར། རྩོམ་པ་པོའི་མཚན་
སྨོས་པ་ནི། ཤེས་རབ་ཀྱི་ཕ་རོལ་ཏུ་ཕྱིན་པ་སོགས་ཏེ་རྫོགས་སོ་ཞེས་པའི་དོན་ནི་ཟད་པའི་དོན་མ་
ཡིན་ཏེ། ཡང་དག་པར་རྟོགས་སོ་ཞེས་པའི་དོན་ཏོ། །
གསུམ་པ་འགྱུར་མཐར་ཕྱིན་པ་ནི་རྒྱ་གར་གྱི་མཁན་པོ་སོགས་ཏེ། སྔོན་གྱི་དུས་སུ་དེ་ལྟར་
འགྱུར་བ་བཤད་པའི་རྒྱུན་ཆ་མཐུན་ཙམ་ཡོད་པ་ལས། ཕྱི་དར་གྱི་དུས་སུ་དཔལ་གོ་མི་སོགས་ཏེ།
འཇམ་དཔལ་རྩ་བའི་རྒྱུད་དང་། མགོན་པོ་མངོན་བྱུང་གི་རྒྱུད་ལས་ལུང་བསྟན་བརྙེས་པ་ལོ་ཙཱ་བ་
ཆེན་པོ་བློ་ལྡན་ཤེས་རབ་ཀྱིས་བཤད་ཉན་གྱི་སྒོ་ནས་ལེགས་པར་གཏན་ལ་ཕབ་པའོ།། །།
སྭསྟི། ཚོགས་གཉིས་རྩེར་སོན་ཡང་དག་རྫོགས་སངས་རྒྱས། །སྐུ་གསུམ་མངོན་གྱུར་
རྒྱལ་ཚབ་མི་ཕམ་མགོན། །ཕྲིན་ལས་དབང་ཕྱུག་འཕགས་པ་ཐོགས་མེད་ཞབས། །ཤིང་རྟའི་
སྲོལ་འཛིན་མཁས་མཆོག་དབྱིག་གི་གཉེན། །མ་ཕམ་བྱམས་པའི་གཞུང་ཆེན་འདི་མེད་ན། །
རྒྱལ་ཡུམ་རྒྱ་མཚོའི་མངོན་རྟོགས་སུ་ཡིས་ལོངས། །ཐོགས་མེད་ཞབས་ཀྱི་རྫུ་འཕྲུལ་དེ་མེད་ན། །
ཆོས་ལྔ་འཛམ་གླིང་སྐྱེ་བོ་སུ་ཡིས་མཐོང་། །དོན་མང་ཚིག་ཉུང་ལྡན་པའི་སྡེབ་ལེགས་མཁན།
དབྱིག་གཉེན་ཞབས་ཀྱིས་བསྟན་བཅོས་མ་མཛད་ན། །མདོ་རྒྱུད་ཀུན་གྱི་མངོན་རྟོགས་ལ་འཇུག་
251

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ན༽
པའི། །མི་ཕམ་མགོན་པོའི་བཤད་སྲོལ་གང་གིས་འཛིན། །དེ་ནས་འཕགས་པའི་མཚན་ཅན་
གྲོལ་སྡེ་ཡིས། །མངོན་རྟོགས་རིམ་ཀུན་རྒྱན་གཞུང་ཇི་བཞིན་ལ། །མཚན་འཛིན་མ་ལུས་འགོག་
པའི་རིགས་པ་ནི།
ནས་ཁྲོས་པ་ལ།
ཐོས་བསམ་དང་།
ཤེས་ན་ངོ་མཚར་ཏེ།
།རང་སྟོང་ཚུལ་དེ་མདོ་དོན་ཡིན་པར་དགོངས། །དངོས་སྨྲའི་གླང་ཆེན་རིང་
།འཇིགས་མེད་སེང་གེ་བཟང་པོའི་འགྲེལ་པ་ཡིས། །རང་རང་ངོ་བོས་སྟོང་པའི་
།གཟུང་འཛིན་གཞན་གྱིས་སྟོང་པའི་སྒོམ་བྱུང་བཤད། །ལུགས་འདི་ཀུན་གྱིས་
།གཞན་གྱིས་མ་བཤད་གྱུར་ན་ཡི་རང་བྱོས། །ཟླ་གྲགས་ཀུན་ཏུ་བཟང་པོའི་
མཚར་སྡུག་གིས། །དགེ་བསྙེན་ཟླ་བའི་ཁེངས་པ་བསྐྱུངས་མིན་ནམ། །མཚན་འཛིན་ས་བོན་
འགོག་པའི་རིགས་པ་ནི། །ཐོགས་མེད་གཞུང་དུ་མ་ཚང་མིན་མོད་ཀྱང་། །མཐར་འཛིན་འགོག་
དང་མཐའ་བྲལ་བསྒྲུབ་པ་ཡི། །རིགས་ཚོགས་བརྒྱ་ཕྲག་བརྒྱ་ལྡན་སྤྱི་བོས་ལེན། །སྒོམ་བྱུང་བློ་
ཡིས་ཉམས་སུ་མྱོང་བྱའི་ཡུལ། །བྱམས་པའི་གཞུང་གསུམ་དག་ནས་གང་གསུངས་པ། །མཐའ་
ཡས་རྒྱུད་སྡེའི་ཚོགས་ནས་གསལ་བའི་ཕྱིར། །ཐོགས་མེད་ཞབས་ཀྱི་གཞུང་བཞིན་འདི་ན་དགེ །
རྩོད་བྲལ་ངོ་བོ་ཉིད་མེད་སྨྲ་བའི་གཞུང༌། །རྩོད་ལྡན་ཆོས་དང་བྱམས་པའི་གཞུང་གསུམ་པོ།
སེམས་ཙམ་སུ་སྨྲའི་ཆོས་སྤོང་འཇིགས་པ་ལས། །རྣམ་ཐར་ཆོས་སྒོ་ཤིང་རྟའི་སྲོལ་གསུམ་པ། །
གང་འདིར་ངེས་དོན་གསུང་རབ་མ་ལུས་པའི། །ལྷུན་པོ་འདེགས་མཁས་གསེར་གྱི་ནོར་འཛིན་
དང་། །ཐེག་ཆེན་ཆུ་བོ་བསྡུད་པའི་རྒྱ་མཚོ་དང་། །ལེགས་བཤད་ཆར་ཆེན་འབེབས་པའི་སྤྲིན་
ཕུང་ཡིན། །ཤེར་ཕྱིན་བསྟན་པ་སྔ་བར་ནམ་ལངས་པའི། །དུས་འདིར་སྟོང་ཉིད་ནམ་མཁའི་སྔོ་
སངས་མ། །མངོན་རྟོགས་ཚ་ཟེར་འབར་བ་སྤྱན་འདྲོངས་པ། །རྟ་བདུན་རྒྱལ་པོའི་ཁ་ལོ་པ་དེ་
བཞིན། །ཡང་ན་ངན་རྟོག་རྦ་ཀླུང་འཁྲུག་པ་ཡི། །ཆུ་གཏེར་དབུས་ཀྱི་ཉེས་བཤད་བྱེད་པོའི་
ཚོགས། །ཆོས་དབྱིངས་ཞི་བའི་མལ་དུ་ཉལ་བ་ན། །ལེགས་བཤད་གོ་སྐབས་ཡངས་པར་ཕྱེ་མིན་
ནམ། །ཐུབ་དབང་ཆོས་ཀྱི་འཁོར་ལོ་རྩིབས་སྟོང་པ། །འཛིན་མཛད་འཇིག་རྟེན་མེས་པོའི་ཐུགས་
མཚོ་ལ། །སྲིད་གསུམ་དྲི་མ་འཁྲུད་པའི་དག་བྱེད་མཁན། །ལམ་གསུམ་ཅན་དེ་རིགས་པར་ཕབ་
པ་ན། །རྨོངས་དང་ཆགས་ཁྲོ་རལ་པ་དམར་པོའི་ཁུར། །འཛིན་བྱེད་གནས་སུ་ཡུན་རིང་འཁྱམས་
གྱུར་པ། །དྲང་སྲོང་ལེགས་བཤད་མཁན་པོའི་མགྲིན་པར་བསྡུས། །གངས་ཅན་ལྗོངས་ཀྱི་མ་
252

མངོན་པར་རྟོགས་པའི་རྒྱན་འགྲེལ་པ་དོན་གསལ་བ་དང་བཅས་པའི་རྣམ་པར་བཤད་པ་ཤིང་རྟའི་སྲོལ་གཉིས་གཅིག་ཏུ་བསྡུས་པའི་ལམ་པོ་ཆེ།
དྲོས་མཚོར་ལྷུང་བ། །འབབ་སྲོལ་ཕྱོགས་བརྒྱར་སྤྲོས་པའི་རྣམ་དཀར་གྱིས། །འཕྲོག་བྱེད་རྐང་
པའི་དུག་ཆེན་བཀྲུས་དེ་ལྟར། །སྲིད་གསུམ་མ་རྣམས་ཀུན་གྱི་རུས་བུ་ལ། །རིང་ནས་ཞེན་པའི་དྲི་
མ་དག་གྱུར་ཅིག །འགྲེལ་མཛད་གཞན་གྱི་ཐུགས་ལ་མ་ཤར་བའི། །རྣམ་པར་འགྲེལ་གང་
འདིར་འབྱུང་མ་ཡིན་མོད། །རི་རབ་ལྷུན་པོའི་ཟུར་ཕུད་ཁང་སྐྱིབས་ན། །རི་མཚོ་གླིང་གི་ཡ་
མཚན་ལྟད་མོ་ནི། །སྔོན་ཆད་མི་གསལ་འཇམ་དཔལ་གྲགས་པའི་གསུངས། །པད་དཀར་འཛིན་
དེས་གསལ་བར་བྱས་མིན་ནམ། །ལུས་མེད་ཀྱིས་བརྩེན་གངས་ཅན་འགྲོ་བ་འདི། །ཡིད་སྲུབས་
ཀྱིས་བསྟན་ལམ་དུ་སོང་བ་ན། །མཆོད་སྦྱིན་བརྒྱ་པའི་རྣམ་དཔྱོད་རྩལ་གཅིག་གིས། །བདུད་ཀྱི་
རྒྱལ་མཚན་རིགས་པར་བསྙལ་མིན་ནམ། །བསྟན་བཅོས་དཔག་བསམ་ལེགས་བཤད་འབྲས་བུ་
ཅན། །མི་ཟད་འཆི་མེད་བདུད་རྩིའི་འབབ་ངོགས་མཆོག །མི་ཕམ་རྒྱལ་བའི་དྲུང་དུ་མཆོད་པ་
འབུལ། །འགྲོ་ཀུན་ཐུགས་རྗེའི་ཕྱག་གིས་བཟུང་དུ་གསོལ། །
ཞེས་མངོན་པར་རྟོགས་པའི་རྒྱན་འགྲེལ་པ་དོན་གསལ་བ་དང་བཅས་པའི་རྣམ་བཤད་
ཤིང་རྟའི་སྲོལ་ཆེན་རྣམ་གསུམ་བསྒྲུབ་པ། རྣམ་ཐར་ཆོས་ཀྱི་སྒོ་གསུམ་རབ་ཕྱེ་ཞེས་བྱ་བ་འདི་ནི་
ཤར་མི་ཉག་གི་སྡེ་སྣོད་འཛིན་པ་ཤེས་རབ་བཟང་པོ་དང་། བྱམས་མགོན་ཆོས་ཀྱི་མཛོད་འཛིན་
ཞེས་བྱ་བས་གསོལ་བ་ནན་གྱིས་བཏབ་པའི་ངོར་བགྱིས་ནས།བྱམས་པ་དང་འབྲེལ་བའི་ཆོས་སྡེ་
ཉི་ཤུའི་བརྒྱུད་འཛིན་དཔལ་ཤཱཀྱ་མཆོག་ལྡན་དྲི་མེད་ལེགས་པའི་བློས། དོན་གྲུབ་ཅེས་པ་ས་མོ་
ལུག་གི་ལོ་ཁྲུམས་ཀྱིས་ཉ་གང་བ་ཕྱོགས་དང་པོའི་བཟང་པོའི་ཐོག་མ་ལ། གསེར་མདོག་ཅན་
ཞེས་བྱ་བའི་ཆོས་ཀྱི་གྲྭ་ཡངས་པོའི་དབུས། མཉན་དུ་ཡོད་པའི་གཙུག་ལག་ཁང་དུ་རྫོགས་པར་
སྦྱར་བའི་ཡི་གེ་པ་ནི་བློ་བཟང་ཆོས་ཀྱི་རྒྱལ་མཚན་ནོ།། །།མངྒལཾ